ભારતીય સંસ્કૃતિમાં રુદ્રાક્ષનું ખુબ જ મહત્વ રહેલું છે, એક મુખી રુદ્રાક્ષથી શરુ કરીને 21 મુખી રુદ્રાક્ષ સુધીના રુદ્રાક્ષ આપણે ત્યાં પ્રાપ્ત થતા હોય છે. જોકે ઘણીવાર ભદ્રાક્ષને પણ લોકો રુદ્રાક્ષ માનીને પહેરી લેતા હોય છે. જેને કારણે કોઈ હેતુ સિદ્ધ થતો નથી. રુદ્રાક્ષને ભગવાન શિવનુ સ્વરૂપ માનવામા આવે છે. તેનો મહિમા શિવપુરાણ, પદ્મપુરાણ, રૂદ્રાક્ષકલ્પ, વગેરે ગ્રંથોમાં વર્ણવામાં આવ્યો છે. રૂદ્રાક્ષ એક એવું ફળ છે જે અર્થ, ધર્મ, કામ અને મોક્ષ પ્રદાન કરવામાં મહત્વનું સાબિત થયું છે. આમ તો રૂદ્રાક્ષ કોઈ પણ હોય તો લાભ આપે જ છે, પણ તેના મુખને આધારે તેનું મહત્વ અલગ અલગ જણાવવામાં આવ્યું છે.